କୃଷ୍ଣଚନ୍ଦ୍ର କର

କୃଷ୍ଣଚନ୍ଦ୍ର କର(୧୯୦୭-୧୯୯୫) ଜଣେ ଓଡ଼ିଶା ସାହିତ୍ୟ ଏକାଡେମୀଦ୍ୱାରା ସମ୍ବର୍ଦ୍ଧିତ ସାହିତ୍ୟିକ ଓ ସମାଲୋଚକ ଥିଲେ । ସେ ଉଭୟ ଓଡ଼ିଆଓ ଇଂରାଜୀ ଭାଷାରେପୁସ୍ତକ ରଚନା କରିଛନ୍ତି । ତାଙ୍କ ଜୀବନର ମୁଖ୍ୟଭାଗ କଟକରେ ଅତିବାହିତ ହୋଇଥିଲା ।

 ଜୀବନୀ 
କୃଷ୍ଣଚନ୍ଦ୍ର, କଟକ ଜିଲ୍ଲାର ମୂଳବସନ୍ତ ଗ୍ରାମରେ ୧୯୦୭ ମସିହାରେ ଜନ୍ମଗ୍ରହଣ କରିଥିଲେ । ବାଲ୍ୟଜୀବନ ଗାଁରେ ହିଁ ବିତିଥିଲା । ଗ୍ରାମପରିବେଶ ତାଙ୍କୁ ଲେଖକ ହେବାକୁ ପ୍ରେରଣା ପ୍ରଦାନ କରିଥିଲା । ପ୍ରଥମେ ସହକାରୀ ଶିକ୍ଷକ ଭାବରେ ଚାକିରି ଆରମ୍ଭ କରିଥିଲେ ମଧ୍ୟ ଚାକିରି ଛାଡି "କଟକ ଟ୍ରେଡିଂ କମ୍ପାନି"ରେ ଯୋଗ ଦେଇଥିଲେ । ପରବର୍ତ୍ତୀ ସମୟରେ ସେ ବାଳକୃଷ୍ଣ କରଙ୍କ "ସାରସ୍ୱତ ପ୍ରେସ" ଓ ନୀଳକଣ୍ଠଙ୍କ "ନବ ଭାରତ ମୁଦ୍ରଣାଳୟ", "ଓଡ଼ିଶା ଗଭରମେଣ୍ଟ ପ୍ରେସ" ଆଦି ଅନୁଷ୍ଠାନରେ କାମ କରିଥିଲେ । ଗୋପାଳ ଚନ୍ଦ୍ର ପ୍ରହରାଜଙ୍କ ପୂର୍ଣ୍ଣଚନ୍ଦ୍ର ଓଡ଼ିଆ ଭାଷାକୋଷର ସେ ଥିଲେ ସହ-ସମ୍ପାଦକ ।

୧୯୯୫ ନଭେମ୍ବର ୨ତାରିଖରେ ତାଙ୍କର ପରଲୋକ ଘଟିଥିଲା । 

 ରଚନାବଳୀ 
କୃଷ୍ଣଚନ୍ଦ୍ର ଜୀବନୀ, ଗଳ୍ପ ଓ ଶିଶୁସାହିତ୍ୟରେ ଲେଖନୀ ଚାଳନା କରିଥିଲେ ମଧ୍ୟ ସେ ତରୁଣ ଶବ୍ଦକୋଷ ରଚୟିତା ଭାବରେ ସେ ବେଶି ପରିଚିତ । ଏହା ୧୯୬୬ ମସିହାରେ ପ୍ରକାଶ ପାଇଥିଲା । ତରୁଣ ଶବ୍ଦକୋଷ ଓଡ଼ିଆ ଭାଷାରୁ ଇଂରାଜୀକୁ ଶବ୍ଦାନ୍ତର ହୋଇଥିବା ବେଳେ, ତାଙ୍କ ରଚିତ ନିୟୁ ମେଥଡ଼ ଇଙ୍ଗ୍ଲିଷ ଡିକ୍ସନାରୀ(New Method English Dictionary) ଇଂରାଜୀ ଭାଷାରୁ ଓଡ଼ିଆକୁ ଶବ୍ଦାନ୍ତର ସୁବିଧା ପ୍ରଦାନ କରେ । ରାମାୟଣ ଓ ଶକୁନ୍ତଳା ନାମକ ସେ ଦୁଇଟି ପୁସ୍ତକ ରଚନା କରିଥିଲେ । ଋତୁ ସଂହାର ଓ ହଂସ ଦୂତମ ନାମରେ ତାଙ୍କର ଦୁଇଟି କବିତା ସଂକଳନ ମଧ୍ୟ ରହିଛି । ପରି ରାଇଜ, କୁହୁକ ରାଇଜ, ପଞ୍ଚତନ୍ତ୍ର ଓ ଆଦି ଯୁଗର ଗଳ୍ପମାଳା ଆଦି ଶିଶୁସାହିତ୍ୟ ମଧ୍ୟ ରଚନା କରିଛନ୍ତି ।       କପିଳ ଦେବ ଆଦି ବିଭିନ୍ନ ଐତିହାସିକ ବ୍ୟକ୍ତିତ୍ୱଙ୍କ ଜୀବନୀ ଲେଖିଛନ୍ତି । ତାଙ୍କର ଚର୍ଚ୍ଚିତ ଇଂରାଜୀ ପୁସ୍ତକ ମଧ୍ୟରୁ "The Maharaja : As I Knew Him" ଅନ୍ୟତମ । ତାଙ୍କର ପ୍ରାୟ ୧୨୭ ଖଣ୍ଡ ପୁସ୍ତକ ପ୍ରକାଶ ପାଇଛି । 

 ରଚନାବଳି 
କାବ୍ୟ ସଂକଳନ
 ଋତୁସଂହାର
 ଖଣ୍ଡାଧାର
 ହଂସଦୂତ
 ପିଲାଙ୍କ ଋତୁସଂହାର
ଗାଥା
 ଗାଥାୟନୀ
କବିତା ସଂକଳନ
 କବିତା ସଞ୍ଚାୟନୀ
ନିବନ୍ଧ
 ଗଦ୍ୟ ସଞ୍ଚୟନୀ
ନାଟକ ଓ ଲୋକନାଟ୍ୟ
 କର୍ଣ୍ଣର୍ଜୁନ
 ଅବିଧାନ
ଉଚ୍ଚାଙ୍ଗ ସାହିତ୍ୟ
 ବିଲ୍ୱମଙ୍ଗଳ
 ସ୍ୱାଧୀନତାର କାହାଣୀ
 ଆଦିଯୁଗ ଗଳ୍ପ
 ବାଗ୍ମୀ ବିଶ୍ୱନାଥ
 ମରୁସମ୍ଭବ
 ଉତ୍କଳ ପତନ
 ମରି ଅମର
କିଶୋର ସାହିତ୍ୟ
 ମହାଭାରତ କଥା(ଭାଗ ୧,୨)
 ଉପନିଷଦ କଥା(ଭାଗ ୧,୨)
 ପୁରାଣ ପ୍ରଭା(ଭାଗ ୩,୪)
 ସାଧନା ଓ ସିଦ୍ଧି(ଭାଗ ୧,୨,୩)
 ବଣ ପାହାଡ଼ର ସାଥି
 ଆକାଶ ରହସ୍ୟ
 ଜାତକ କାହାଣୀ
ଶିଶୁ ସାହିତ୍ୟ
 ଲବ କୁଶ
 ପର୍ଶୁରାମ
 ପୁରାଣ କାହାଣୀ(ଭାଗ ୧,୨)
 ଅଭିମନ୍ୟୁ
 ଜନ୍ମେଞ୍ଜୟ
 ଋଷି କଥା(ଭାଗ ୧,୨)
 ସତି
 ସୁନା ରାଇଜ
 ପକ୍ଷିରାଜା
 ଉତ୍କଳର ବରପୁତ୍ର(ଭାଗ ୧,୨)
ଅମର ଚରିତ
 ଭକ୍ତକବି ମଧୁସୂଦନ
 କବିବର ରାଧାନାଥ
 ସାମନ୍ତ ଚନ୍ଦ୍ରଶେଖର
 ସୁଢ଼ଳ ଦେବ
 ପୁରୁଷତ୍ତମ ଦେବ
 ମୁକୁନ୍ଦ ଦେବ
 କୁଳବୃଦ୍ଧ ମଧୁସୂଦନ
 ଉତ୍କଳମଣି ଗୋପବନ୍ଧୁ
 କର୍ମବୀର ଗୌରୀଶଙ୍କର - ୧୯୫୫
 ଶୁଦ୍ରମୁନୀ ଶାରଳା
 ପୁରାଣ ପ୍ରଭା(ଭାଗ ୧,୨)
 ସେଯୁଗର ଗପ(ପଞ୍ଚତନ୍ତ୍ର)
 ସେଯୁଗର ଛାତ୍ର
 ପଞ୍ଚତନ୍ତ୍ର ଗଳ୍ପ(ଭାଗ ୧,୨,୩)
 ଭାରତ ଗୌରବ(ଭାଗ ୧,୨)
 ନାନା ଦେଶର ଉପକଥା(ଭାଗ ୧,୨)
ଶିଶୁ ଉପନ୍ୟାସ(ସୁନାରାଇଜ ସିରିଜ)
 ସୁନା ପଡୁଆ
 ସୁନା ବଉଦ
 ସୁନା ଚଢ଼େଇ
 ସୁନା ପଞ୍ଜୁରୀ
 ସୁନା ବଇଁଶି
 ସିନା ଚାଙ୍ଗୁଡି
କୁହୁକ ରାଇଜ ସିରିଜ
 କୁହୁକ ଘୋଡ଼ା
 କୁହୁକ କୋଠି
 କୁହୁକ ଜହ୍ନ
 କୁହୁକ ଦୀପ
 କୁହୁକ ରାଣୀ
 କୁହୁକୁ ମାଳା
ପରୀମହଲ ସିରିଜ
 ସରଗ ପରୀ
 ଗୋଲାପୀ ପରୀ
 ଶାଗର ପରୀ
 ଝରଣା ପରୀ
 ସପନ ପରୀ
 ଜୋଛନା ପରୀ
ସାଧବ ଘର କଥା ସିରିଜ
 ସାଧବ ବୁଢ଼ା
 ସାଧବ ବୁଢ଼ୀ
 ସାଧବ ପୁଅ
 ସାଧବ ଝିଅ
 ସାଧବ ବୋହୁ
 ସାଧବ ନାତୀ

 ଅନ୍ୟାନ୍ୟ 
 Rämayana in Ordisi pata painting
 ତରୁଣ ଶବ୍ଦକୋଷ
 Makers of Modern Orissa
 ହଜିଲା ଦିନର ସ୍ମୃତି(ଆତ୍ମଚରିତ)
 ସ୍ୱାମୀ ଭୈରବାନନ୍ଦ
 New Method English to oriya dictionary

 ସମ୍ମାନ ଓ ପୁରସ୍କାର 
 ଓଡ଼ିଶା ସାହିତ୍ୟ ଏକାଡେମୀଦ୍ୱାରା ସମ୍ବର୍ଦ୍ଧିତ : ୧୯୭୧-୭୨http://odishasahityaakademi.org/ovation1.php

 ଆଧାର 

ଶ୍ରେଣୀ:୧୯୦୭ ଜନ୍ମ
ଶ୍ରେଣୀ:୧୯୯୫ ମୃତ୍ୟୁ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ ସାହିତ୍ୟିକ